**OBAVIJEST O TESTIRANJU**

Obavještavamo kandidate, prijavljene na JAVNI NATJEČAJ za prijam u državnu službu na neodređeno:

**I. PODRUČNA SLUŽBA GOSPIĆ*,* voditelj područne službe – 1 izvršitelj/ica**

objavljen u „Narodnim novinama“, broj 132/22 od dana 09.11.2022, na web stranicama Središnjeg državnog ureda za obnovu i stambeno zbrinjavanje, Ministarstva pravosuđa i uprave i Hrvatskog zavoda za zapošljavanje, kako će se **u ponedjeljak, 09. siječnja 2023. u 11 sati u prostorijama Područne službe Gospić, na adresi Kaniška 15, Gospić**, održati prva i druga faza testiranja u dijelu koji se odnosi na pismenu provjeru znanja, sposobnosti i vještina bitnih za obavljanje poslova radnog mjesta, kao i razgovor (intervju) s kandidatima koji su zadovoljili u prvoj i drugoj fazi testiranja.

Popis kandidata, za koje je utvrđeno da su dostavili uredne prijave i da ispunjavaju formalne uvjete i slijedom toga ostvaruju pravo pristupa prvoj fazi testiranja, objavljen je uz ovu Obavijest na web stranici Središnjeg državnog ureda **(Popis kandidata za testiranje)**.

 Kandidati koji ne pristupe testiranju, smatra se da su povukli prijavu na Javni natječaj i više se ne smatraju kandidatima. **Promjena datuma i vremena održavanja testiranja i razgovora (intervjua) nije moguća.**

 Osobe koje ne ispunjavaju formalne uvjete iz Javnog natječaja, a samim time i nisu na Popisu kandidata za testiranje, o razlozima istoga biti će obavještene putem elektronske pošte na e-mail adresu koju su naveli u svojoj prijavi.

Za sve dodatne informacije kandidati/kinje se mogu obratiti na e-mail zaposljavanje@sduosz.hr

**PRAVILA TESTIRANJA**

1. Na testiranje je potrebno doći sa kemijskom olovkom.
2. Kandidatima će biti podijeljena pitanja za provjeru znanja. Kandidati su dužni vlastoručno i čitko upisati ime i prezime, te se vlastoručno potpisati na za to označeno mjesto na kraju testa.
3. Za vrijeme provjere znanja i sposobnosti NIJE DOPUŠTENO:
* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju dok se provjera znanja odvija
* Razgovarati s ostalim kandidatima niti na drugi način remetiti koncentraciju kandidata.

Ukoliko pojedini kandidat prekrši pravila testiranja bit će udaljen s provjere znanja, a rezultat Komisija neće priznati niti ocjenjivati.

Za vrijeme boravka u Središnjem državnom uredu, Područnoj službi Gospić kandidati su dužni poštivati kućni red i postupati prema uputama službenih osoba. U slučaju kršenja kućnog reda i nepridržavanja uputa službenih osoba, kandidati će biti upozoreni na primjeren način, a ako se i dalje nastave neprimjereno ponašati bit će udaljeni s testiranja te će se smatrati da su povukli prijavu.

1. Za svaki dio provjere znanja, sposobnosti i vještina **prve faze testiranja** dodjeljuje se od 0 do

10 bodova. Smatra se da su kandidati zadovoljili na provjeri znanja, sposobnosti i vještina ako su za svaki dio provedene provjere dobili najmanje 5 bodova. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan s 0 bodova. Ukoliko kandidat smatra da je pogriješio odgovor, odgovor koji smatra netočnim potrebno je prekrižiti i potpisati se pored njega, a potom zaokružiti odgovor koji smatra točnim.

**U drugu fazu testiranja** upućuju se kandidati koji su ostvarili najbolje rezultate u prvoj fazi

testiranja. Obavijest o drugoj fazi testiranja će se objaviti prilikom prve faze testiranja (pisanog dijela). Druga faza testiranja se sastoji od provjere znanja rada na osobnom računalu (pismeni test).

Kandidate koji su ostvarili dovoljan broj bodova iz svake provjere (5 bodova) za prolazak na razgovor (intervju) usmeno će obavijestiti član Komisije koji je prisutan na prvoj i drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Razgovor (intervju) također se vrednuje bodovima od 0 do 10.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na pismenom testiranju i razgovoru (intervju).

Komisija državnom tajniku dostavlja Izvješće o provedenom postupku, koje potpisuju svi članovi Komisije, uz koje se prilaže i rang lista kandidata.

Izabrani kandidat/kinja o istom će biti obaviješten/aputem e-maila.

SREDIŠNJI DRŽAVNI URED ZA

OBNOVU I STAMBENO ZBRINJAVANJE